**שם האגודה:** וועד מקומי כפר ברוך

**תאריך הישיבה:** 3.10.2017

**מספר חברי ועד ההנהלה:** 5

**שמות המשתתפות בישיבה**: יובל גולדשטיין, שימרית היבל טרגן, אלי ברנר, ראובן אמסלם, מיכל עידן, לימור קוזוקרו

**סדר היום של הישיבה:**

1. מסגרת תקציב 2018
2. נוער
3. תקשורת במושב
4. מתנדבים במושב
5. כבישים
6. דואר
7. חניה

**סעיף מס'** **1:** מסגרת תקציב 2018

עדכון:

תקציב 2018 הוועד המקומי יוגש למועצה בתאריך 5.11.2017, ולאחר אישורו ניתן יהיה לעיין בו במזכירות המושב.

החלטה:

בנוסף לסעיפי התקציב הקיימים (גינון, פינו גזם, תאורת רחוב, כבישים, תברואה, נוער, ילדים, תרבות, ותיקים, אחזקה, דת, הנהלה, משפטיות, הנהלת חשבונות),

בתקציב 2018, יוסט חלק מהתקציב לטובת וועדה חדשה שקמה בימים אלה, וועדת נוי וסביבה.

 **סעיף מס' 2**: נוער

החלטה:

+ אושר תקציב למזגן חדש עבור מועדון נוער.

+ לאור כניסה של בני נוער למועדון נוער במהלך יום הכיפורים ללא אישור, וועד מקומי מבקש לחדד **שחל איסור** לשהות במועדון ללא אישור ומבוגר אחראי.

 הוחלט להרחיב את אפשריות החיפוש אחר מועמד מתאים לתפקיד מד"ב.+

**סעיף מס' 3:** תקשורת במושב

עדכון:

כפי שאתם קוראים בחודש האחרון, מיכל עידן לקחה על עצמה יעד חשוב של הוועד לתקשר לתושבים את כל הנעשה במושב, כולל פרוטוקולים של ישיבות הוועד (לא כולל נושאים הנוגעים בצנעת הפרט) באמצעי המדיה השונים. (מיכל תוציא מכתב מסודר בנושא זה בשבועות הקרובים).

**סעיף מס' 4:** מתנדבים במושב

החלטה:

וועד אישר תקציב לערב מתנדבים ותיקים וחדשים במהלך חודש נובמבר – הודעה מסודרת תצא בהמשך.

**סעיף מס' 5:** כבישים

החלטה:

אושר תקציב לתיקון מפגעים בכבישים במושב, ביצוע בשבועות הקרובים.

**סעיף מס' 6:** דואר

החלטה:

וועד יפעל באמצעות לימור לפעול מול דואר ישראל בדרישה להגדיל את מספר תיבות הדואר במושב.

**סעיף מס' 7:** חניית רכבים במפרצי חניה לתק' ארוכה

החלטה:

חניית רכבים במפרצי חניה לתקופה ארוכה אסורה ע"פ חוק, המושב יעביר את אכיפת הנושא למועצה.